## Odluka o osnovici, stopi doprinosa, načinu obračuna i plaćanja doprinosa za zdravstvenu zaštitu

### NN 77/2000 (31.7.2000.), Odluka o osnovici, stopi doprinosa, načinu obračuna i plaćanja doprinosa za zdravstvenu zaštitu

# HRVATSKI ZAVOD ZA ZDRAVSTVENO OSIGURANJEif !supportEmptyParas endif

 1663

Na osnovi članka 2. stavke
5., članka 4. i članka 5. Zakona o zdravstvenoj zaštiti stranaca u Republici
Hrvatskoj (»Narodne novine« broj 114/97.) te članka 14. Statuta Hrvatskog
zavoda za zdravstveno osiguranje (»Narodne novine« 1/94) Upravno vijeće
Hrvatskog zavoda za zdravstveno osiguranje na 7. sjednici održanoj 26. srpnja
2000. godine, donijelo je

## ODLUKU

### O OSNOVICI, STOPI DOPRINOSA, NAČINU OBRAČUNA I PLAĆANJA DOPRINOSA ZA ZDRAVSTVENU ZAŠTITU

### stranaca u Republici Hrvatskoj

Članak 1.

 Ovom Odlukom, ako Zakonom o zdravstvenom osiguranju nije drugačije
određeno, propisuje se osnovica, način obračuna i plaćanja, te visina doprinosa
za zdravstvenu zaštitu stranaca u Republici Hrvatskoj.

Članak 2.

 Obveznici uplaćivanja doprinosa za zdravstvenu zaštitu stranaca u
Republici Hrvatskoj obvezni su doprinos propisan ovom Odlukom, a sukladno
članku 40. Statuta Hrvatskog zavoda za zdravstveno osiguranje uplaćivati na
račun 30100-843-.. -383 propisan Naredbom o načinu uplaćivanja prihoda
proračuna i izvan­pro­računskih fondova, te prihoda za financiranje drugih
javnih potreba (»Narodne novine« br. 146/99. i 62/00).

Članak 3.

 Stranac, kojemu je odobren boravak s poslovnom vizom (članak 2.
stavka 4. Zakona o zdravstvenoj zaštiti stranaca u Republici Hrvatskoj u
daljnjem tekstu: Zakon ), doprinos za zdravstvenu zaštitu plaća prema stopi od
16% na osnovicu 5.087,38 kuna.

Članak 4.

 Stranac kojemu je odobren produženi boravak u Republici Hrvatskoj
(članak 2. stavka 4. Zakona) doprinos za zdravstvenu zaštitu plaća prema stopi
od 16% na osnovicu od 3.399,90 kuna.

 Stranac kojemu je priznat status izbjeglice u Republici Hrvat­skoj
( članak 2. stavka 4. Zakona ), doprinos za zdravstvenu zašti­tu plaća prema
stopi od 16% na osnovicu od 1.700,00 kuna.

 Članak 5.

 Za strance koji se nalaze na školovanju u Republici Hrva­t­skoj, a
stipendisti su tijela državne vlasti Republike Hrvatske ili određene pravne
osobe, ako ugovorom o stipendiji nije određeno da stranci osobno plaćaju
doprinos ( članak 5. stavka 1. Zakona ) doprinos za obvezno zdravstveno
osiguranje plaća davalac stipendije prema stopi od 16% na osnovicu od 1.700,00
kuna.

Članak 6.

 Za strance koji se nalaze na specijalizaciji ili znanstvenom istraživanju
u Republici Hrvatskoj, a stipendisti su tijela državne vlasti Republike
Hrvatske ili određene pravne osobe, ako ugovorom o stipendiji nije određeno da
stranci sami plaćaju doprinos, doprinos za obvezno zdravstveno osiguranje plaća
davalac stipendije ( članak 5. stavka 1. Zakona ) prema stopi od 16% na
osnovicu od 3.399,90 kuna.

Članak 7.

 Stranci koji se nalaze na školovanju u Republici Hrvatskoj, ako je
ugovorom o stipendiji određeno da sami plaćaju doprinos za obvezno zdravstveno
osiguranje ( članak 5. stavka 1. Zakona ) i stranci koji se nalaze na
školovanju u Republici Hrvatskoj, a koji nisu stipendisti ( članak 5. stavka 2.
Zakona) sami plaćaju doprinos za obvezno zdravstveno osiguranje prema stopi od
16% na osnovicu od 1.700,00 kuna, ako nisu osigurani po drugoj osnovi.

Članak 8.

 Stranci koji se nalaze na specijalizaciji ili znanstvenom istra­živanju
u Republici Hrvatskoj, ako je ugovorom o stipendiji odre­đeno da sami plaćaju
doprinos za obvezno zdravstveno osiguranje (članak 5. stavka 1. Zakona) i
stranci koji se nalaze na specijalizaciji ili znanstvenom istraži­va­nju u
Republici Hrvatskoj koji nisu stipendisti ( članak 5. stavka 2. ) sami plaćaju
doprinos za obvezno zdravstveno osiguranje prema stopi od 16% na osnovicu od
3.399,90 kuna, ako nisu zdravstveno osigurani po drugoj osnovi.

 Članak 9.

 Stranac kojemu je odobreno trajno nastanjenje u Republici
Hrvatskoj (članak 4. stavka 3. Zakona) doprinos za zdravstvenu zaštitu plaća
prema stopi od 16% na osnovicu od 1.700,00 kuna.

Članak 10.

 Stranci iz članka 5., 6., 7. i 8. ove Odluke obveznici su plaćanja
doprinosa za članove obitelji (supružnike i djecu) koji s njima borave u
Republici Hrvatskoj prema stopi od 16% na osnovicu od 1.700,00 kuna.

Članak 11.

 Obveznici uplate doprinosa iz ove Odluke obvezni su propisani
doprinos iz članka 3., 4., 5., 6., 7., 8. i 9. ove Odluke uplaćivati do dana
odjave sa zdravstvenog osiguranja, odnosno stjecanja statusa osiguranja po
drugoj osnovi.

 Doprinosi iz članka 3., 4., 5., 6., 7., 8. i 9. ove Odluke upla­ćuje
se do 10. dana u mjesecu za prethodni mjesec.

Članak 12.

 Danom primjene ove Odluke prestaje vrijediti Odluka o osnovici,
stopi doprinosa, načinu obračuna i plaćanja doprinosa za zdravstvenu zaštitu
stranaca u Republici Hrvatskoj (»Narodne novine« broj 27/98 i 31/99).

Članak 13.

 Ova Odluka stupa na snagu osmog
dana od dana objave u »Narodnim novinama«, a primjenjuje se od 1. kolovoza
2000. godine,

Klasa: 025-04/00-01/124

Urbroj: 338-01-04-00-1

Zagreb, 26. srpnja 2000.

Predsjednik
Upravnog vijeća Hrvatskog zavoda
za zdravstveno osiguranje

**mr.
sc. Ivan Drpić,** v.r.

Odluka, NN 77/2000-1663